รัน-ดีเอ็มซี

รัน-ดีเอ็มซี ( หรือ RUN DMC) เป็นกลุ่มฮิปฮอปอเมริกัน ก่อตั้งขึ้นที่ฮอลลิส ควีนส์ นครนิวยอร์ก ในปี 1983 โดยโจเซฟ ซิมมอนส์, ดาร์ริล แม็กแดเนียลส์และ เจสัน มิเซลล์ รัน-ดีเอ็มซีได้รับการยกย่องว่าเป็นหนึ่งในศิลปินที่มีอิทธิพลมากที่สุดในประวัติศาสตร์ของวัฒนธรรมฮิปฮอป และโดยเฉพาะอย่างยิ่งถือเป็นหนึ่งในศิลปินฮิปฮอปที่มีชื่อเสียงที่สุดในช่วงคริสต์ทศวรรษ 1980 ร่วมกับบีสตีบอยส์, แอลแอล คูล เจ, ดีเจแจซซี เจฟฟ์ แอนด์เดอะเฟรชพรินซ์ และ พับลิกเอเนมี รัน-ดีเอ็มซีเป็นผู้บุกเบิกดนตรีฮิปฮอปแบบนิวสคูล และช่วยผลักดันฮิปฮอปยุคทอง ถือเป็นหนึ่งในกลุ่มแรก ๆ ที่เน้นย้ำถึงความสำคัญของความสัมพันธ์ระหว่างเอ็มซีกับดีเจ

หลังเปิดตัวอัลบั้มชุด Run-DMC (1984) รัน-ดีเอ็มซีกลายเป็นกลุ่มฮิปฮอปกลุ่มแรกที่มีแผ่นเสียงระดับแผ่นเสียงทองคำ ตามมาด้วย King of Rock(1985) กับแผ่นเสียงระดับแผ่นเสียงทองคำขาว ทำให้วงเป็นกลุ่มฮิปฮอปกลุ่มแรกที่มีแผ่นเสียงระดับทองคำขาว อัลบั้มชุด Raising Hell (1986) กลายเป็นแผ่นเสียงฮิปฮอปกลุ่มแรกที่ได้แผ่นเสียงระดับแผ่นเสียงทองคำขาวหลายแผ่น โดนเพลง "Walk This Way" ของรัน-ดีเอ็มซี ซึ่งมีวงแอโรสมิธมาร่วมร้อง ติดอันดับ บิลบอร์ดฮอต 100 สูงกว่าเวอร์ชันดั้งเดิมของแอโรสมิธ โดยขึ้นถึงอันดับสี่ กลายเป็นหนึ่งในเพลงที่รู้จักกันดีที่สุดทั้งในวงการฮิปฮอปและร็อก รัน-ดีเอ็มซีเป็นวงดนตรีฮิปฮอปกลุ่มแรกที่มีมิวสิกวิดีโอออกอากาศทางเอ็มทีวี ปรากฏตัวในรายการ American Bandstand ขึ้นปกนิตยสาร โรลลิงสโตน แสดงที่คอนเสิร์ตไลฟ์เอดและได้รับการเสนอชื่อเข้าชิงรางวัลแกรมมี

 อ้างอิง 

หมวดหมู่:กลุ่มดนตรีที่ก่อตั้งในปี พ.ศ. 2524
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
หมวดหมู่:ศิลปินสังกัดแอริสตาเรเคิดส์